 Gambia vs Cameroon: Karl Toko Ekambi shine as Indomitable Lions defeat prove Scorpions 2-0 for Afcon quarter final  Two second half goals from Karl Toko Ekambi help send Cameroon into di semi finals as di Indomitable Lions defeat The Gambia 2-0. Cameroon dominate di match from start to finish as di debutants struggle to fashion out any chance but hold on until di second half wen dia defensive line crack. Toko Ekambi beat im marker to head home im fourth goal of di competition minutes just afta di game restart. Di Lyon forward soon double di Indomitable Lions lead as im fire in from close range afta Moumi Ngamaleu fine work from di touch line. Di goal see Ekambi move up to five goals for dis 2021 Africa Cup of Nations, just one short of im kontri man Vincent Aboubakar wey don score six. Cameroon go now wait to play di winner of di match between Morocco and Egypt while Gambia fairytale run for dia first Afcon appearance don end. 46mins: Di Scorpions don resume action as Musa Barrow take di first kick of di second half. 50mins: Goal for Cameroon - Karl Toko Ekambi don open di scoring wit header from Collins Fai cross. Gambia 0-1 Cameroon 53mins: Cameroon almost score second but Fai shot from tight angle go over. 54mins: Gambia make three substitutions. Modou Barrow replace Pa Modou. Mohamed Badamosi make way for Ebrima Colley while Ebrima Darboe come on for Saidy Sonko 57mins: Goal! Gambia 0-2 Cameroon. Toko Ekambi again. Martin Hongla lay square ball inside di box and Ekambi finish am off. 60mins: Those two goals from Cameroon don make dem look comfortable as dem dey threaten to score anoda. Di Indomitable Lions get 66 possession of di ball while Gambia get 34. 73mins: Vincent Aboubakar shoot shot towards goal from di edge of di penalty box, but di shot fly just wide of di left post. 75mins: Moumi Ngamaleu dance im way into Gambia eighteen come shoot low shot wey Gaye catch. 77mins: Darboe and Ebrima Colley combine well, di former choose to shoot instead of pass but im no connect well wit di shot. 80mins: Cameroon make substitutions. Clinton Njie and Pierre Kunde come on for goalscorer, Ekambi and and Martin Hongla. Di referee use di opportunity of substitutions to signal for cooling break. 83mins: Gambia take off Marreh and Noah Sonko Soundberg, Assah Ceesay and Bubacarr Jobe don enter di match. Meanwhile Collins Fai no fit kontinu again as coach Conceicao don bring on Olivier Mbaizo. 85mins: Chance for Cameroon to score dia third! Njie fail to increase dia lead and Aboubakar balloon di rebound over. 87mins: Substitution for Cameroon, Christian Bassogog don come on for Moumi Ngamaleu. Zambo Anguissa come off for Yvann Neyou. 89mins: Foul on Bassogog. Di 2017 Afcon best player try to dribble im way into di Gambia eighteen but Touray foul am. 90mins: Referee Pacifique Ndabihawenimana don add three minutes extra time. Di Gambia clear di freekick from dat foul on Bassogog. 1min: Afta di teams observe minutes silence for fans wey die for di Olembe stadium, di match don start. 2mins: Di winner of dis game go play Egypt or Morocco for semi-final. 6mins: Cameroon defender Collins Fai fail to control crossfield pass wey for lead to attack as di ball go out for throw-in. 11mins: Cameroon hold possession of di ball and display neat passing from player to player. Dem dey wait for di right moment to open up di opposition defence. 15mins: First Chance! Aboubakar back hill attempt go over as im try to use style to convert cross. Di linesman flag say Aboubakar dey offside. Nothing resemble chance yet for either side. 21mins: Gambia defender Sonko don collect di first yellow card of di game. 23mins: Aboubakar go on solo run as di fans appreciate im effort, im pull back to Ekambi see di Lyon forward take shot but Colley block am. 26mins: Gouet run down di left come take shot but power no dey am as Gaye save am easily. 28mins: Oh so close! Moumi Ngameleu try im luck from distance, di shot hot di side netting. Many fans bin tink say e enter. 32mins: Anoda Yellow card for Gambia. Dis time na Modou receive am. 36mins: See save! Gaye stop Aboubakar from opening di scoring. Di goalkeeper use im body to stop di striker header from three yards. 40mins: Cameroon don dominate possession but di game still dey goalless as half time don dey reach. Baboucarr Gaye collect yellow for time wasting. 45mins: Referee add one minute before half time. The Gambia: Gaye, Sonko-Sundberg, Gomez, Colley, Jagne, Touray, Bobb, Marreh, Janko, Badamosi, Barrow. Cameroon: Oa, Castelletto, Ngadeu, Tolo, Fai, Hongla, Zambo Anguissa, Gouet, Ngamaleu, Toko Ekambi, Aboubakar. Make you dey refresh dis page as we go bring you live-text update of di match 